Document ID: /roh_data/filtered/fineweb-2-filterrobots_roh.jsonl.gz/13687

Las autoritads svizras online
Mintga uffant che nascha en Svizra sto vegnir annunzià a l'Uffizi da stadi civil dal lieu da naschientscha. L'annunzia sto vegnir fatga entaifer 3 dis suenter la naschientscha.
Per regla s'occupa la direcziun da l'ospital u da la chasa da parturir, en il qual u en la quala l'uffant nascha, da l'annunzia da la naschientscha.
Sche l'uffant na nascha betg en in ospital, sto la mamma u il bab legal (q.v.d. l'um ch'è maridà cun la mamma resp. l'um che ha renconuschì u che vegn a renconuscher l'uffant) annunziar la naschientscha. Ils geniturs pon er autorisar ina terza persuna da far quai. En quest cas sto vegnir communitgà a l'Uffizi da stadi civil en in'autorisaziun en scrit il num da la persuna autorisada.
A l'Uffizi da stadi civil ston vegnir preschentads ils suandants documents:
L'Uffizi da stadi civil inscriva las datas en il register da stadi civil.
As drizzai per plaschair a l'Uffizi da stadi civil dal circul da stadi civil, en il qual Voss uffant è naschì.